CELEX: 62010CN0378
Language: bg
Date: 2010-07-28 00:00:00
Title: Дело C-378/10: Преюдициално запитване, отправено от Magyar Köztársaság Legfelsőbb Bírósága (Република Унгария) на 28 юли 2010 г. — VALE Építési Kft.

20.11.2010   
            
            
               BG
            
            
               Официален вестник на Европейския съюз
            
            
               C 317/13
            
         Преюдициално запитване, отправено от Magyar Köztársaság Legfelsőbb Bírósága (Република Унгария) на 28 юли 2010 г. — VALE Építési Kft.
   (Дело C-378/10)
   ()
   2010/C 317/25
   Език на производството: унгарски
   
      Запитваща юрисдикция
   
   Magyar Köztársaság Legfelsőbb Bírósága
   
      Страна в главното производство
   
   
      Жалбоподател: VALE Építési Kft.
   
      Преюдициални въпроси
   
   
               1.
            
            
               Трябва ли приемащата държава членка да се съобразява с членове 43 ЕО и 48 ЕО, когато учредено в държава членка (по произход) дружество прехвърли седалището си в приемащата държава членка като за тази цел същевременно се заличи вписването му в търговския регистър в приемащата държава членка, собствениците на капитала одобрят нов учредителен акт в съответствие с правото на приемащата държава членка и дружеството поиска да бъде вписано в търговския регистър в приемащата държава членка в съответствие с нейното право?
            
         
               2.
            
            
               При утвърдителен отговор на първия въпрос трябва ли членове 43 ЕО и 48 ЕО да се тълкуват в смисъл,че не допускат правна уредба или практика в (приемащата) държава членка, която не признава на дружество, надлежно учредено съгласно правото на друга държава членка (по произход), правото да прехвърли седалището си в приемащата държава членка и да продължи дейността си съгласно нейното право?
            
         
               3.
            
            
               От значение ли е за отговора на втория въпрос причината, поради която приемащата държава членка отказва да впише дружеството молител в търговския регистър, и по-специално
               
                           —
                        
                        
                           обстоятелството, че в учредителния акт, одобрен в приемащата държава членка, като праводател се сочи дружеството, учредено в държавата членка по произход и заличено от нейния търговски регистър, и се иска това дружество да се посочи като праводател в търговския регистър в приемащата държава членка?
                        
                     
                           —
                        
                        
                           в случая на международно вътреобщностно преобразуване трябва ли приемащата държава членка, с оглед на произнасянето по молбата за вписване в търговския регистър, да се съобрази с акта на държавата членка по произход, с който преместването на седалището е отразено в нейния търговския регистър, и до каква степен?
                        
                     
         
               4.
            
            
               Има ли право приемащата държава членка да разгледа молбата за вписване в нейния търговски регистър, подадена от дружество при международно вътреобщностно преобразуване, като приложи нормите на своето дружествено право, уреждащи вътрешните преобразувания на дружества, тоест като наложи на посоченото дружество всички изисквания на дружественото право на приемащата държава във връзка с вътрешните преобразувания (например изготвяне на баланс и опис на имуществото) или напротив членове 43 ЕО и 48 ЕО я задължават да прави разлика между международните вътреобщностни и вътрешните преобразувания, и ако това е така — до каква степен?